Folies Bergère
Folies Bergère je koncertna dvorana i kabaret u Parizu, vrlo popularan od 1890.-1920. Prikazuje manje ili više golišave glazbene i plesne nastupe. Zgradu je po uzoru opernih dvorana sagradio arhitekt Plumeret, a otvorena je dana 2. maja 1869. pod nazivom Folies Trévise. Od 13. septembra 1872. djeluje pod današnjim imenom Folies Bergère. U njemu su nastupali brojni poznati umjetnici, između ostalih i tadašnja senzacija Josephine Baker sa predstavom La Folie du Jour 1926. godine, u kojem je na sebi nosila samo suknju načinjenu od banana. U Folies Bergèreu nastupali su i Maurice Chevalier, Charlie Chaplin i mnogi drugi. Kabaret je poznat i po slici Edouarda Maneta koja prikazuje barsku damu iz Folies Bergèrea.